**Točka \_\_\_.**

**Prijedlog**

**Programa utroška šumskog doprinosa Općine Jelenje za 2024. godinu**

 

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA JELENJE**

**Općinski načelnik**

KLASA:

URBROJ:

Dražice,

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. stavka 1. točke 1. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje („Službene novine Općine Jelenje“ broj 59/23) podnosim Općinskom vijeću Općine Jelenje na razmatranje i donošenje **prijedlog Programa utroška šumskog doprinosa Općine Jelenje za 2024. godinu**

OPĆINSKI NAČELNIK OPĆINE JELENJE

Robert Marčelja, bacc. oec.

PREDMET:

Program utroška šumskog doprinosa Općine Jelenje za 2024. godinu

PRAVNA OSNOVA:

Zakon o šumama („Narodne novine” broj 68/18, 115/18, 98/19, 32/20, 145/20, 101/23),

Zakon o proračunu („Narodne novine” broj 144/21)

Pravilnik o proračunskim klasifikacijama („Narodne novine" broj 26/10, 120/13, 1/20)

PREDLAGATELJ: Općinski načelnik

IZVJESTITELJ: Pročelnica Jedinstvenog upravnog odjela

OBRAZLOŽENJE:

Sukladno članku 4. Zakona o proračunu program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Sukladno članku 7. Zakona o proračunu, prihodi i primici koriste se za financiranje aktivnosti i projekata odnosno programa u visini utvrđenoj proračunom odnosno financijskim planom osim namjenskih prihoda i primitaka iz članka 52. Zakona o proračunu i vlastitih prihoda iz članka 54. Zakona o proračunu, koji se mogu koristiti do visine uplaćenih odnosno prenesenih sredstava.

Sukladno članku 6. Pravilnika o proračunskim klasifikacijama razdjel utvrđuje programe i zajedničke aktivnosti i projekte za proračunske korisnike iz svoje nadležnosti, grupira ih u programe, a zatim programe, aktivnosti i projekte prijavljuje Ministarstvu financija odnosno upravnom tijelu za financije jedinice lokalne i područne (regionalne) samouprave te o utvrđenoj programskoj klasifikaciji obavještava proračunske korisnike iz svoje nadležnosti.

Sukladno članku 69. Zakona o šumama, pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) plaćaju jedinicama lokalne samouprave šumski doprinos u odnosu na prodajnu cijenu proizvoda na panju. Šumski doprinos u visini od 10% plaća se jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%; sredstva šumskoga doprinosa uplaćuju se na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture. Radi namjenskog korištenja i kontrole utroška sredstava šumskog doprinosa, jedinice lokalne samouprave dužne su donijeti Program utroška sredstava šumskog doprinosa.

Na temelju članka 69. stavka 4. Zakona o šumama („Narodne novine“ broj 68/18, 115/18, 98/19, 32/20, 145/20, 101/23) i članka 33. stavak 1. točka 23. Statuta Općine Jelenje („Službene novine Općine Jelenje“ broj 59/23), Općinsko vijeće Općine Jelenje na 17. sjednici održanoj dana 21. prosinca 2023. donosi

**Odluku**

**o usvajanju Programa utroška šumskog doprinosa Općine Jelenje za 2024. godinu**

**Članak 1.**

Programom utroška šumskog doprinosa Općine Jelenje za 2024 (dalje: Program) utvrđuje se visina prihoda i utrošak sredstava ostvarenih temeljem uplate šumskog doprinosa u Proračunu Općine Jelenje za 2024. godinu.

**Članak 2.**

U 2024. godini planira se prihod od šumskog doprinosa u iznosu od 85.000,00 eura.

**Članak 3.**

Sredstva iz članka 2. ovog Programa utrošiti će se za održavanje i izgradnju komunalne infrastrukture na području Općine Jelenje u 2024. godini.

**Članak 4.**

Ovaj Program izvršavat će se ovisno o prilivu sredstava u Proračun Općine Jelenje te se tijekom godine može mijenjati i dopunjavati ovisno o raspoloživim sredstvima.

**Članak 5.**

Ovaj Program stupa na snagu osmog dana od dana objave u „Službenim novinama Općine Jelenje“, a primjenjivat će se od 1. siječnja 2024. godine.

KLASA:

URBROJ:

Dražice,

PREDSJEDNICA OPĆINSKOG VIJEĆA

OPĆINE JELENJE

Izabela Nemaz